Internasjonale maritime signalflagg

**Internasjonale maritime signalflagg** er betegnelsen på bestemte flagg som benyttes maritimt, dels for å angi bestemte bokstaver og dels for å angi en bestemt kode (melding) ved heising av et enkelt flagg. De internasjonale maritime signalflagg er en del av den internasjonale maritime kodeboken, og er utarbeidet av Den internasjonale sjøfartsorganisasjonen. I forbindelse med en regatta kan flere av disse flaggene, og kombinasjoner av dem, brukes for å signalisere andre meldinger. Da gjelder flaggene kun for båter omfattet av arrangementet, og flaggenes betydning er da fastsatt i kappseilingsreglene.

## Flagg og kodebetydning

ICS_Alpha.svg|**A**Jeg har dykker nede. Hold godt klar og gå med sakte fart.
ICS_Bravo.svg|*** B**Jeg laster eller losser eller fører farlig gods.
ICS_Charlie.svg|*** C**Bekreftende - ja, eller «betydningen av den foregående gruppe skal leses bekreftende». 
ICS_Delta.svg|*** D**Hold klar av meg. Jeg har vanskelig for å manøvrere.
ICS_Echo.svg|*** E**Jeg forandrer min kurs til styrbord.
ICS_Foxtrot.svg|**F**Jeg har havari. Sett deg i forbindelse med meg.
ICS_Golf.svg|*** G**Jeg trenger los. Når det gis av fiskefartøyer som driver fiske i grupper på fiskefeltet, betyr signalet: Jeg tar inn fiskeredskap. 
ICS_Hotel.svg|*** H**Jeg har los ombord.
ICS_India.svg|*** I**Jeg forandrer min kurs til babord.
ICS Juliett.svg|**J**Jeg er i brann og har farlig last ombord. Hold godt klar av meg.
ICS_Kilo.svg|**K**Jeg ønsker å opprette forbindelse med deg.
ICS_Lima.svg|**L**Stopp fartøyet øyeblikkelig.
ICS_Mike.svg|**M**Mitt fartøy er stoppet og ligger stille.
ICS_November.svg|**N**Nektende - nei, eller «Betydningen av den foregående gruppe skal leses nektende». Dette signal kan bare gis optisk eller med lyd. Ved tale eller radiosending skal signalet være «NO». 
ICS_Oscar.svg|**O**Mann overbord!
ICS_Papa.svg|**P***I havn:* Fartøyet skal gå og alle må komme om bord.*I sjøen:* Det kan benyttes av fiskefartøyer med følgende betydning: Mine fiskeredskaper har satt seg fast.
ICS_Quebec.svg|**Q**Det er ikke konstatert smittefare og fartøyet ber om å få lege ombord som kan gi karantenelisens for samkvem med land: "My vessel is healthy and I require free pratique".
ICS_Romeo.svg|**R**Jeg har mottatt ditt signal.
ICS_Sierra.svg|*** S**Jeg bruker maskinkraften akterover. 
ICS_Tango.svg|*** T**Hold klar av meg. Jeg driver partråling.
ICS_Uniform.svg|**U**Du stevner mot fare!
ICS_Victor.svg|**V**Jeg trenger assistanse.
ICS_Whiskey.svg|**W**Jeg trenger legehjelp.
ICS_X-ray.svg|**X**Stopp det du holder på med (eller har til hensikt å gjøre) og gi akt på mine signaler.
ICS_Yankee.svg|**Y**Jeg driver for ankeret.
ICS_Zulu.svg|*** Z**Jeg trenger slepebåt.  Når det gis av fiskefartøyer som driver fiske i grupper på fiskefeltet, betyr signalet: Jeg setter ut fiskeredskap.

* NB: Når signaler merket med  gis som lydsignal, skal de gis i henhold til internasjonale regler for avverging av kollisjoner (på norsk: forskrift om forebygging av sammenstøt på sjøen).

Signalflaggene N og C sammen benyttes som nødsignal.

*Anmerkning:*
# Når signaler med bokstaver merket *) gis med lyd, må dette bare være i samsvar med de internasjonale regler til forebygging av sammenstøt i sjøen, reglene 34 og 35 idet man godtar at lydsignalene «G» og «Z» fortsatt kan bli brukt av fiskebåter i umiddelbar nærhet av andre fiskefartøyer.
# Signalene «K» og «S» har sine egne betydninger som landingssignaler for små båter med mannskap eller personer i nød. (Internasjonal konvensjon om sikkerhet for menneskeliv til sjøs, 1974 Kapittel V, regel 16.)

## Kilder
* Emergency Medicine Cork: International code of signals (1969-utgave, revidert 2003) Besøkt 1. januar 2025

## Eksterne lenker
*